**6. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2022. február 21-i nyilvános ülésére**

**Tárgy: Salföld Község Önkormányzata Képviselő-testületének az egyes szociális ellátások szabályozásáról szóló önkormányzati rendelete módosításáról.**

**Előterjesztő: Fábián Gusztáv polgármester**

**Előkészítette: Nagy Éva ügyintéző**

**Előterjesztő Jogszabállyal nem ellentétes**

**dr. Szabó Tímea, címzetes főjegyző**

Tisztelt Képviselő-testület!

Salföld Község Önkormányzata Képviselő-testülete 2021. június hónapban újraalkotta a szociális ellátásokról szóló rendeletét. Az azóta eltelt idő tapasztalata alapján az egyes ellátásokat nagyon kevesen vették igénybe, melynek oka elsősorban az alacsonyan megállapított jogosultsági jövedelemhatár, továbbá az ellátások alacsony összege volt. Ennek okán indokolt a rendelet felülvizsgálata. A tervezetben a korábban alanyi ellátásként nyújtott támogatások jogosultsági jövedelemhatárát magasabbra emeltük, csak úgy, mint a támogatási összeghatárokat is. A gyógyszertámogatásnál is magasabban került meghatározásra mind a jövedelemhatár, mind pedig a támogatás összege, figyelemmel arra, hogy az igénylők esetében a havi igazolt gyógyszerköltség általában 10.000 Ft körül volt.

Az iskolakezdésre adható támogatások esetében bővült a támogatottak köre, az óvodába induló gyermekek részére is adható lesz támogatás.

INDOKOLÁS

Salföld Község Önkormányzata Képviselő-testülete 2021. június hónapban alkotta újra a szociális ellátásokról szóló rendeletét. Az azóta eltelt idő tapasztalata alapján az egyes ellátásokat nagyon kevesen vették igénybe, melynek oka elsősorban az alacsonyan megállapított jogosultsági jövedelemhatár, továbbá az ellátások alacsony összege volt. Ennek okán indokolt a rendelet felülvizsgálata.

1. § Az óvoda, iskolakezdésre tekintettel adható támogatás feltételeit tartalmazza.

2. § Az időseknek és a gyermekeknek adható támogatás esetében a jogosultsági jövedelemhatár emelését tartalmazza.

3. § a) a temetésre tekintettel adható támogatás jövedelemhatárának emelését tartalmazza

b)-c) a temetésre adható támogatás összegének emelését tartalmazza

d) a gyógyszerkiadásoka tekintettel adható támogatás jövedelemhatárának emelését tartalmazza

e) a gyógyszertámogatás összegének emelését tartalmazza,

f) a lakhatási kiadásokra tekintettel nyújtott települési támogatás jövedelemhatárának emelését tartalmazza

g)-h) a települési támogatás támogatási összegéhez tartozó jövedelemhatárokat módosítja,

i) a rendkívüli települési támogatás jövedelemhatárának emelését tartalmazza,

j) a rendkívüli települési támogatásként adható támogatás mértékének emelését tartalmazza

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Salföld Község Önkormányzata Képviselő-testületének ../2022.(II…) önkormányzati rendelete az egyes szociális ellátások szabályozásáról szóló 5/2021.(VI.12.) önkormányzati rendelete módosításáról

Társadalmi-gazdasági hatása: Az egyes támogatások jövedelemhatárának emelésével többen válhatnak jogosulttá az ellátásra, amíg az egyes ellátások összegének emelésével az Önkormányzat érdemben tud segíteni az arra jogosultaknak.

Költségvetési hatása: nincs

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: A Képviselő-testület igénye az ellátások felülvizsgálatára

A rendelet megalkotása elmaradása esetén várható következmények:nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

Kérem a Tisztelt Képviselő-testületet, hogy az előterjesztést megvitatni szíveskedjenek.

**Salföld Község Önkormányzata Képviselő-testületének .../.... (...) önkormányzati rendelete**

**az egyes szociális ellátások szabályozásáról szóló 5/2021. (VI.12.) önkormányzati rendelet módosításáról**

Salföld Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazása alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

Az egyes szociális ellátások szabályozásáról szóló 5/2021. (VI.12.) önkormányzati rendelet 7. § (1) bekezdése helyébe a következő rendelkezés lép:

„(1) Iskolakezdésre, óvodakezdésre tekintettel települési támogatásra jogosult az óvodás, általános- vagy középiskolás tanuló saját jogán, vagy a gyermekével azonos lakcímen élő szülő, akinek a családjában az egy főre jutó havi jövedelem nem haladja meg a 300.000 Ft-ot.”

**2. §**

Az egyes szociális ellátások szabályozásáról szóló 5/2021. (VI.12.) önkormányzati rendelet 9. § (1) bekezdése helyébe a következő rendelkezés lép:

„(1) Települési támogatásra jogosult

*a)* az az időskorú személy, aki nyugdíjban, nyugdíjszerű ellátásban részesül, valamint

*b)* a kérelem benyújtásakor a 18. életévét be nem töltött gyermek szülője, akinek családjában az egy főre jutó jövedelem nem haladja meg a 300.000 Ft-ot.”

**3. §**

Az egyes szociális ellátások szabályozásáról szóló 5/2021. (VI.12.) önkormányzati rendelet

*a)* 8. § (1) bekezdés a) pontjában az „az öregségi nyugdíj legkisebb összegének 700 %-át” szövegrész helyébe az „a 300.000 Ft-ot” szöveg,

*b)* 8. § (3) bekezdés a) pontjában a „10” szövegrész helyébe a „20” szöveg,

*c)* 8. § (3) bekezdés b) pontjában a „20” szövegrész helyébe a „40” szöveg,

*d)* 10. § (1) bekezdés a) pontjában a „300” szövegrész helyébe a „700” szöveg,

*e)* 10. § (4) bekezdésében a „6.000” szövegrész helyébe a „10.000” szöveg,

*f)* 12. § (1) bekezdés a) pontjában a „200” szövegrész helyébe a „700” szöveg,

*g)* 12. § (4) bekezdés a) pontjában a „0%-150%” szövegrész helyébe a „0%-350%” szöveg,

*h)* 12. § (4) bekezdés b) pontjában a „151%-200” szövegrész helyébe a „351%-700” szöveg,

*i)* 13. § (1) bekezdés b) pontjában a „250” szövegrész helyébe a „700” szöveg,

*j)* 13. § (2) bekezdésében a „20.000” szövegrész helyébe a „80.000” szöveg

lép.

**4. §**

Ez a rendelet a kihirdetését követő napon lép hatályba.

Fábián Gusztáv dr. Szabó Tímea

polgármester címzetes főjegyző

A kihirdetés napja: 2022. . …….

dr. Szabó Tímea

címzetes főjegyző